1969L0466 — SK — 21.03.1980 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B SMERNICA RADY z 8. decembra 1969 o kontrole štítničky nebezpečnej (69/466/EHS) (Ú. v. ES L 323, 24.12.1969, p.5)

Zmenené a doplnené:







(*) Tento akt nebol zatiaľ uverejnený v slovenčine.









▼B

SMERNICA RADY

z 8. decembra 1969

o kontrole štítničky nebezpečnej

(69/466/EHS)







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 43 a 100, so zreteľom na návrh Komisie, so zreteľom na stanovisko Európskeho parlamentu ( 1 ), so zreteľom na stanovisko Hospodárskeho a sociálneho výboru, keďže produkcia dvojklíčnolistových drevín a ich plodov zaberá podstatné miesto v poľnohospodárstve spoločenstva; keďže výnos produkcie je neustále ohrozovaný škodlivými organizmami; keďže ochranou týchto rastlín proti škodlivým organizmom by sa mala zachovať nielen produkčná kapacita, ale aj zvýšiť poľnohospodárska produktivita; keďže ochranné opatrenia proti zavlečeniu škodlivých organizmov do jednotlivých členských štátov by mali len obmedzený účinok, pokiaľ by sa tieto organizmy nekontrolovali súčasne a metodicky v celom spoločenstve a nezabránilo sa ich rozširovaniu; keďže jeden z najnebezpečnejších škodlivých organizmov dvojklíčnolistových drevín je štítnička nebezpečná (Quadraspitiotus perniciosus Comst.); keďže tento škodca sa vyskytuje v niekoľkých členských štátoch a v spoločenstve existujú ním napadnuté oblasti; keďže pokiaľ sa neprijmú účinné opatrenia na kontrolu tohto škodcu a na zabránenie jeho rozširovania, je pestovanie dvojklíčnolistových drevín v spoločenstve trvalo ohrozené; keďže na vyhubenie tohto škodcu sa musia v spoločenstve prijať minimálne opatrenia; keďže členské štáty musia byť, ak je to nevyhnutné, schopné prijať dodatočné alebo prísnejšie opatrenia, PRIJALA TÚTO SMERNICU:







Článok 1

Táto smernica sa týka minimálnych opatrení, ktoré sa majú prijať v členských štátoch na kontrolu štítničky nebezpečnej (Quadraspitiotus perniciosus Comst.) a na zabránenie jej rozširovania.

Článok 2

Na účely tejto smernice:

a) výraz „rastliny“ znamená živé rastliny a živé časti rastlín s výnimkou plodov a osiva;

b) výraz „napadnuté rastliny alebo plody“ znamená rastliny alebo plody, na ktorých sa zistí jedna alebo viac štítničiek nebezpečných, pokiaľ sa nepotvrdí, že nie sú živé;

c) výraz „hostiteľské rastliny štítničky nebezpečnej“ znamená rastliny rodov Acer L., Cotoneaster Ehrh., Crataegus L., Cydonia Mill., Euonymus L., Fagus L., Juglans L., Ligustrum L., Malus Mill., Populus L., Prunus L., Pyrus L., Ribes L., Rosa L., Salix L., Sorbus L., Syringa L., Tilia L., Ulmus L., Vitis L.;

d) výraz „škôlky“ znamená výsadbu, v ktorej sa pestujú rastliny určené na presádzanie, rozmnožovanie alebo distribúciu ako jednotlivo zakorenené rastliny.

Článok 3

Ak sa zaznamená výskyt štítničky nebezpečnej, členské štáty ohraničia napadnutú oblasť a ochrannú zónu dostatočne veľkú na zabezpečenie ochrany okolitých oblastí.

Článok 4

Členské štáty zabezpečia, aby sa hostiteľské rastliny štítničky nebezpečnej v napadnutých oblastiach a ochranných zónach primerane ošetrili proti tomuto škodcovi a zabránilo sa jeho rozširovaniu.

Článok 5

Členské štáty zabezpečia, že:

a) všetky napadnuté rastliny v škôlkach sa musia zničiť;

b) všetky ostatné rastliny, ktoré sú napadnuté alebo u ktorých je podozrenie, že sú napadnuté, a ktoré sa pestujú v napadnutých oblastiach sa musia ošetriť takým spôsobom, aby tieto rastliny a ich čerstvé plody neboli už pri premiestňovaní napadnuté;

c) všetky zakorenené hostiteľské rastliny štítničky nebezpečnej pestované v napadnutej oblasti a časti takýchto rastlín, ktoré sú určené na rozmnožovanie a pestujú sa v tejto oblasti, sa môžu opätovne presadiť v rámci napadnutej oblasti alebo prepravovať mimo nej, len ak sa nezistí, že sú napadnuté a ak sa ošetrili takým spôsobom, aby všetky prípadné štítničky nebezpečné sa zahubili.

Článok 6

Členské štáty zabezpečia, aby hostiteľské rastliny štítničky nebezpečnej v ochranných zónach podliehali úradnému dohľadu a kontrolovali sa najmenej jeden krát ročne s cieľom zistenia akéhokoľvek výskytu štítničky nebezpečnej.

Článok 7

►M1 1. ◄ Členské štáty zabezpečia, aby akákoľvek skupina rastlín (okrem zakorenených v pôde) a čerstvých plodov, v rámci ktorých sa zistilo napadnutie, sa musela zničiť a ostatné rastliny a plody v skupine ošetriť a spracovať takým spôsobom, aby sa akékoľvek prípadné štítničky nebezpečné zničili.

▼M1

2. Paragraph 1 shall not apply to slightly contaminated consignments of fresh fruit.

▼B

Článok 8

Členské štáty odvolajú opatrenia prijaté na kontrolu štítničky nebezpečnej alebo na zabránenie jej rozširovania, len ak sa nezistí jej ďalší výskyt.

Článok 9

Členské štáty zakážu uchovávanie štítničky nebezpečnej.

Článok 10

1. Členské štáty môžu povoliť:

a) výnimky z opatrení uvedených v článku 4, 5, ►M1 7 (1) ◄ a 9 na pokusné, vedecké a fytosanitárne a šľachtiteľské účely;

b) výnimkou z článkov 5 písm. b) a ►M1 7 (1) ◄ okamžité spracovanie napadnutých čerstvých plodov;

c) výnimkou z článkov 5 písm. b) a ►M1 7 (1) ◄ premiestňovanie napadnutých čerstvých plodov v rámci napadnutej oblasti.

2. Členské štáty zabezpečia, aby povolenia uvedené v odseku 1 sa udelili, len ak sa primeranými kontrolami zabezpečí, že tieto povolenia sú bez dotknutia ochrany proti štítničke nebezpečnej a nepredstavujú nebezpečenstvo rozširovania tohto škodcu.

Článok 11

Členské štáty môžu prijať takéto dodatočné alebo prísnejšie ustanovenia, ktoré sa môžu požadovať na ochranu proti štítničke nebezpečnej alebo na zabránenie jej rozširovania.

Článok 12

Členské štáty uvedú do účinnosti opatrenia nevyhnutné na dosiahnutie súladu s touto smernicou do dvoch rokov po jej oznámení a bezodkladne o tom informujú Komisiu.

Článok 13

Táto smernica je adresovaná členským štátom.